Vremya i Steklo
Vremya i Steklo (რუს. Время и Стекло) — უკრაინული პოპ ჯგუფი. ჩამოყალიბდა 2010 წლის 2 დეკემბერს. ჯგუფში შედიოდნენ ალექსეი ზავგოროდნი (პოზიტივი) და ნადია დოროფეევა (დოდო). პროდიუსერი და სიმღერების ერთ-ერთი ავტორი იყო ალექსეი პოტაპენკო (პოტაპი). 2020 წლის 11 მარტს ჯგუფი ოფიციალურად დაიშალა. დუეტი გამოდიოდა უამრავ მუსიკალურ ღონისძიებაზე რუსეთსა და უკრაინაში, როგორიცაა Golden Gramophone, Crimea Music Fest და Slavic Bazaar. მათ ერთად გაახმოვანეს მთავარი როლები ანიმაციურ ფილმში The Stolen Princess. 2010 წელს ალექსეი პოტაპენკომ, ირინა გოროვასთან, MOZGI Entertainment-ის საწარმოო ცენტრის პარტნიორთან ერთად, გადაწყვიტა გაეხსნა ახალი პროექტი ალექსეი ზავგოროდნის მონაწილეობით (ცნობილი ფსევდონიმით პოზიტივი), რომელთანაც დიდი ხნის განმავლობაში თანამშრომლობდა. კიევში ონლაინ კასტინგისა და ლაივ კასტინგის ჩატარების შემდეგ, შავი ზღვის თამაშების ფესტივლის ლაურეატი, ნადია დოროფეევა, ჯგუფის ახალი მონაწილე გახდა. ჯგუფის პირველი სინგლის, „Так выпала Карта“ სიმღერისა და ვიდეორგოლის პრემიერა 2010 წლის 17 ნოემბერს შედგა. სულ რაღაც 10 დღის შემდეგ ვიდეო YouTube-ზე ნახვების რაოდენობით მე-5 ადგილზე მოხვდა კატეგორიაში "მსოფლიო მუსიკოსები".